stanford-oval/wikipedia huggingface dataset:
คุณครูจอมเวท เนกิมะ!

| --- | --- |
คุณครูจอมเวท เนกิมะ!
魔法先生ネギま
ชื่อภาษาอังกฤษ: Magister Negi Magi!
แนว: ผจญภัย, แฟนตาซี, ฮาเร็ม
มังงะ
คุณครูจอมเวท เนกิมะ!
เขียนโดย: เคน อาคามัตสึ
สำนักพิมพ์:  โคดันฉะ    วิบูลย์กิจ
อนิเมะ
แนะนำคุณครูจอมเวท เนกิมะ!
กำกับโดย: ฮิโรชิ นิชิโคริ
สตูดิโอ: XEBEC
อนิเมะ
กำกับโดย: นางิสะ มิยาซากิ >> โนบุโยชิ ฮาบาระ
สตูดิโอ:  XEBEC
อนิเมะ
คุณครูจอมเวท เนกิมะ! : ฤดูใบไม้ผลิ (ฮารุ)
กำกับโดย: อะคิยูกิ ชินโบ
สตูดิโอ:  Shaft
อนิเมะ
คุณครูจอมเวท เนกิมะ! : ฤดูร้อน (นัทสึ)
กำกับโดย: อะคิยูกิ ชินโบ
สตูดิโอ:  Shaft
อนิเมะ
คุณครูจอมเวท เนกิมะ! : ปีกพิสุทธิ์
กำกับโดย: อะคิยูกิ ชินโบ
สตูดิโอ:  Shaft  Studio Pastoral
อนิเมะ
คุณครูจอมเวท เนกิมะ! : โลกอีกใบหนึ่ง
กำกับโดย: อะคิยูกิ ชินโบ
สตูดิโอ:  Studio Pastoral  Shaft
บทความที่เกี่ยวข้อง
 เนกิมะ!? 
คุณครูจอมเวท เนกิมะ! (ญี่ปุ่น: 魔法先生ネギま!'; โรมาจิ: Mahō Sensei Negima!) (อังกฤษ: Negima! Magister Negi Magi) เป็นการ์ตูนญี่ปุ่นแนวผจญภัย แต่งเรื่องและวาดภาพโดยเคน อาคามัตสึ โดยเป็นเนื้อเรื่อวเกี่ยวกับตัวละครที่มีชื่อว่า เนกิ สปริงฟิลด์ ที่จบการศึกษาจากโรงเรียนเวทมนตน์โดยมีคำสั่งให้ไปเป็นเป็นคุณครูสอนภาษาอังกฤษในโรงเรียนสตรีที่ประเทศญี่ปุ่น
ปัจจุบันกำลังถูกตีพิมพ์ในนิตยสารโชเน็นแม็กกาซีนรายสัปดาห์ในประเทศญี่ปุ่น และในนิตยสาร KC WEEKLY ในประเทศไทย ภาพยนตร์การ์ตูนสำหรับแพร่ภาพทางโทรทัศน์ถูกสร้างขึ้นในปี พ.ศ. 2547 โดยบริษัท XEBEC และนำออกแพร่ภาพทางสถานีโทรทัศน์ทีวีโตเกียวในช่วงครึ่งปีแรกของ พ.ศ. 2548 นอกจากนี้ยังมีวิดีโอเกมสำหรับเครื่องเพลย์สเตชัน 2 ภายใต้ชื่อเดียวกันอยู่สองเกม และสำหรับเครื่องเกมบอย แอดวานซ์ อีกสองเกม ปัจจุบันได้จบลงแล้วในเล่ม 38 แล้วในฉบับตีพิมพ์ที่ญี่ปุ่นมีการเพิ่ม ภาพยนตร์ตามต้นฉบับไว้อีกด้วย
ตัวละครหลัก > เนกิ สปริงฟิลด์

พ่อมด ผู้มาจากเวลส์ อายุ 10 ปี ได้รับคำสั่งให้มาเป็นคุณครูที่ญี่ปุ่น มีเป้าหมายในการตามหาพ่อของตนและเป็นจอมเวทย์สูงสั่ง (ชื่อของเนกิ ตามความหมายของภาษาญี่ปุ่น แปลว่า ต้นหอม) สูง 140 ซม. หนัก 20 กก.
เป็นลูกชายคนเดียวของ "เทาซันมาสเตอร์" หรือ "นากิ สปริงฟิลด์" แต่งงานกับ "เจ้าหญิงอาริกะ อนาเคีย เอเทโอเฟเซียร์" ซึ่งในสงครามศักดิ์สิทธิ์ในดาวอังคาร โลกเวทมนตร์เก่าได้ล่มสลาย และเจ้าหญิงอาริกะ ว่าใส่ร้ายว่านำพาอาณาจักรของตนสู่การล่มสลายและถูกโทษประหาร นากิได้ช่วยเหลือและพาเธอไปยังโลกเก่า แต่งงานและมีลูก 2 คน คือ พี่สาวของเนกิและตัวเนกิเอง
เนกิ ได้มีสายเลือดของเผ่าศักดิ์ชั้นสูง ในนามของ "อนาเคีย เอเทโอเฟเซียร์" เป็นองค์ชายคนสุดท้ายของราชอาณาจักรออสเทีย เป็นญาติกับองค์หญิงร่างทรงแห่งอาทิตย์อัสดง (อาซึนะ) อย่างไรก็ตาม เขาไม่ได้สืบสายเลือดอย่างบริสุทธิ์ (เพราะพ่อคือนากิ) จึงนับอาซึนะเป็นผู้สืบทอดที่ถูกต้อง
ตัวละครหลัก > คากุระซากะ อาซึนะ

นักเรียนหญิงที่เป็นคู่หูคนแรกของเนกิ มีสายเลือดแห่งชาวอัสดง ซึ่งมีอีกชื่อว่า "องค์หญิงอาซึนะ เวสเบรีน่า เทโอทานาเซีย เอนเทโอเฟเซียร์" ในอดีตเป็นเจ้าหญิงแห่งราชวงค์เวสเบทาเทียจากราชอาณาจักรออสเทียที่ได้ล่มสลายไป เหลือเพียงบางส่วนที่ยังคงเหลืออยู่ แอบชอบเนกิและชอบแกล้งเนกิ คอยเป็นห่วงเนกิอยู่บางครั้ง และคนในดวงใจคือ "อ.ทาคาฮาตะ ทาคามิจิ" เจ้าอารมณ์มาก แต่นิสัยดีมากและขี้อาย กล้าหาญและมักตัดสินใจทำสิ่งที่คนอื่นคาดไม่ถึงเสมอ รู้จักกับนากิ พ่อของเนกิมาตั้งแต่อดีต
ในที่สุด เธอกลายเป็นองค์หญิงผู้สืบทอดและทำการฟื้นฟูเมืองของตนเองให้กลับมารุ่งเรืองภายใต้การช่วยเหลือจากเนกิ เฟท และยูกิฮิโระ อายากะ สูง 163 ซม. หนัก 41 กก.
ตัวละครหลัก > โคโนเอะ โคโนกะ

เป็นเด็กสาวผู้มีนิสัยอ่อนโยนใจดี เป็นเพื่อนของ คากุระซากะ อาซึนะ และ เนกิ สปริงฟิลด์ ชอบดูดวงและมีพลังเวทมนตร์สูง เธอเป็นหลานของอาจารย์ใหญ่ นอกจากนี้ยังเป็นคู่หูคนที่สามของเนกิอีกด้วย และเธอก็ชอบเนกิเพราะน่ารักมาก สูง 152 ซม. หนัก 37 กก.
ตัวละครหลัก > ซากุระซากิ เซ็ตซึนะ

ยอดนักดาบแห่งสำนัก "ชินเมริว" เป็นเพื่อนและองครักษ์ของโคโนกะตั้งแต่สมัยเด็กๆ ปัจจุบันเธอแฝงตัวเป็นนักเรียนโรงเรียนมาโฮระเพื่ออารักขาโคโนกะอยู่ห่างๆ เซ็ตสึนะเป็นนักเรียนคนที่สี่ที่เนกิทำพันธสัญญาด้วยโดยมีอาติแฟ็กต์คือ "7โคลง16ท่อน" ตอนที่ 252 ได้ทำพันธสัญญากับโคโนกะ และเคยสู้กับอาซึนะและเอวาเจลีน เอ. เค. แม็คโดเวล ในเทศกาลมาโฮระในหนังสือการ์ตูนเนกิมะเล่มที่ 12 สูง 151 ซม. หนัก 40 กก.
ตัวละครหลัก > ซาซากิ มากิเอะ

นักยิมนาสติกลีลาใหม่นิสัยร่าเริง มีความสามารถในการใช้ริบบิ้นเกี่ยวจับสิ่งของได้อย่างแม่นยำ มากิเอะเห็นว่าเนกิมีความเป็นผู้ใหญ่สูง และชอบเนกิมาก จนกระทั่งกล่าวว่าสิ่งที่เธอชอบนั้นมีอยู่สองอย่าง คือ เนกิ และ การเล่นยิมนาสติก เลยมีความฝันเป็นยิมนาสติกระดับโลก หัวหน้าห้องมักจะพูดว่า "คุณมากิเอะคุณบกพร่องค่ะ"  และเคยถูกเอวาเจลีนในร่างผู้ใหญ่กัดที่คอในตอนที่ 3.1 สูง 152 ซม. หนัก 37 กก.
ตัวละครหลัก > เอวาเจลีน อาทาเนเซีย แคทเธอรีน แม็คโดเวลล์

แม่มดและแวมไพร์อายุประมาณ 600 ปี โดยมีร่างเป็นเด็กบ้างผู้ใหญ่บ้างอายุ 10 ขวบ แต่ถูกสาปให้อยู่แต่ในโรงเรียนมาโฮระเป็นเวลามากกว่าสิบห้าปีโดย "นากิ สปริงฟิลด์" ฉายาชายผู้มีมนตรานับพัน หรือ Thousand Master เป็นพ่อของเนกิ ดังนั้นเมื่อเนกิมาที่โรงเรียนมาโฮระ เธอจึงวางแผนถอนคำสาปโดยการดูดเลือดของเนกิแต่ก็ล้มเหลว หลังจากเหตุการณ์ผ่านได้ไประยะหนึ่ง เนกิได้ขอให้เอวานเจลีนเป็นอาจารย์สอนเวทมนตร์ให้ คาดว่าเอวานเจลีนนั้นแอบชอบนากิซึ่งเป็นพ่อของเนกิอยู่อีกด้วย เอวาเจลีนนั้นมีชื่อเต็มว่า "เอวาเจลีน อาทาเนเซีย แคทเธอรีน แม็คโดเวลล์" เอวาเจลีนนั้นมี "ชาช่ามารุ" เป็นแอนดรอยด์คู่หู และมี "ชาช่าซีโร่" เป็นหุ่นเชิดคู่กาย
ตัวละครหลัก > มิยาซากิ โนโดกะ

นักเรียนประจำชั้นของเนกิ เลขที่ 27 มีนิสัยขี้อายและชอบอ่านหนังสือ ปกติเป็นคนกลัวเพศตรงข้าม แต่กลับรู้สึกไม่กลัวเนกิและยิ่งตกหลุมรักเนกิอย่างหัวปักหัวปำทันที หลังจากที่เนกิช่วยเธอขณะที่เธอตกบันได โนโดกะเป็นนักเรียนคนที่สองที่เนกิทำพันธสัญญาด้วย มีอาติแฟ็กคือ "ไดอารี่ อ่านใจ" โดยเธอสามารถอ่านความคิดของบุคคลที่เธอรู้ชื่อ และเห็นหน้าตาได้ ซึ่งจะเป็นคล้ายภาพวาดสีชอล์ก แต่จะมีรายละเอียดของการกระทำของคนที่เธออ่านความคิดอย่างต่อเนื่อง และเธอเป็นเพื่อนสนิทกับยูเอะและได้เป็นคู่หูของเนกิ สูง 153 ซม. หนัก 36 กก.
ตัวละครหลัก > ยูกิฮิโระ อายากะ

หัวหน้าชั้นเลขที่ 29 ผู้เป็นคุณหนูมาจากครอบครัวที่มีฐานะร่ำรวย อายากะกับอาซึนะดูเหมือนจะเกลียดกัน ความจริงแล้วทั้งสองเป็นเพื่อนที่ดีต่อกันมาก อายากะรักเนกิมาก และแสดงความรักของเธออย่างออกนอกหน้า สาเหตุหนึ่งที่อายากะรักเนกิ อาจเป็นเพราะเธอเสียน้องชายไปตั้งแต่เมื่อยังเด็ก อายากะก็ชอบไปแกล้งมากิเอะอยู่เสมอเมื่อตนเองอารมณ์เสียและยังเป็นเพื่อนสนิทของอาสึนะ สูง 173 ซม.หนัก 46 กก.
หนังสือการ์ตูน

ดูบทความหลักที่ รายชื่อบทของคุณครูจอมเวท เนกิมะ!
คุณครูจอมเวท เนกิมะ! ถูกตีพิมพ์ครั้งแรกในประเทศญี่ปุ่นลงในนิตยสารโชเน็นแม็กกาซีนรายสัปดาห์ เล่มที่ 13 ของปี พ.ศ. 2546 โดยออกวางจำหน่ายเมื่อวันที่ 26 กุมภาพันธ์ของปีเดียวกัน ในปัจจุบันจบแล้วโดยมีจำนวน 355 ตอน และได้ตีพิมพ์หนังสือการ์ตูนรวมเล่มออกมาแล้วถึง 38 เล่ม
สำหรับประเทศไทย สำนักพิมพ์วิบูลย์กิจถือลิขสิทธิ์และตีพิมพ์คุณครูจอมเวท เนกิมะ! ลงในนิตยสาร KC Weekly และปัจจุบันได้ตีพิมพ์หนังสือการ์ตูนรวมเล่มถึงเล่มที่ 38 สำหรับประเทศอื่นๆ นั้น ในสหรัฐอเมริกาตีพิมพ์โดยสำนักพิมพ์ Del Ray, ในสิงคโปร์โดยสำนักพิมพ์ชวงยี, ในอิตาลีโดยสำนักพิมพ์ Play Press, ในฝรั่งเศสโดยสำนักพิมพ์ Pika Edition, และในสเปนโดยสำนักพิมพ์ Glénat
ณ ขณะนี้ที่ประเทศญี่ปุ่น ได้ทำการรวมเล่ม 38 จบแล้ว โดยมีการโปรยข้อความในปกใน ว่าเป็นจบชั่วคราว และตั้งใจจะเขียนต่อในเรื่องเกี่ยวกับโลกคู่ขนาน
หนังสือการ์ตูน > ทีมงาน

ผู้แต่ง: เคน อาคามัตสึ
ผู้ช่วยปัจจุบัน
ทาคาชิ ทาเคโมโตะ
เคนอิชิ นากามุระ
มาซากิ โอเฮียวมะ
เคอีชิ ยามาชิตะ
ทาดาชิ มากิ
โทรุ มิทซึฮาชิ
ยูอิจิ โยชิดะ
อดีตผู้ช่วย
เค นิชิกาวะ
ชิงุสะ อามางาซากิ
ทากาอากิ มิยาฮาระ
หนังสือการ์ตูน > ความเหมาะสมต่อยุวชนและการเซนเซอร์

เช่นเดียวกับการ์ตูนของเคน อาคามัตสึ เรื่องอื่นๆ คุณครูจอมเวท เนกิมะ! มีภาพที่ไม่เหมาะสมต่อยุวชนเป็นจำนวนมาก ส่วนมากแล้วภาพดังกล่าวเป็นภาพของตัวละครหญิงที่กำลังอาบน้ำ กระโปรงถูกลมพัด เสื้อผ้าหลุดหรือฉีกขาด อีกทั้งมุขตลกบางมุขเป็นมุขทะลึ่งสำหรับผู้ใหญ่ อย่างไรก็ดีหนังสือการ์ตูนไม่มีเนื้อหาหรือภาพที่แสดงพฤติกรรมทางเพศ ความรุนแรง หรือความโหดร้ายทารุณอยู่เลย
ประเทศญี่ปุ่นไม่มีมาตรการกีดกันไม่ให้ผู้เยาว์ซื้อหนังสือการ์ตูนเรื่องคุณครูจอมเวท เนกิมะ! ประเทศไทยไม่มีมาตรการดังกล่าวเช่นกัน แต่สำนักพิมพ์วิบูลย์กิจได้ตัดต่อภาพที่มีปัญหาโดยปิดส่วนของร่างกายที่ไม่เหมาะสมโดยใช้คำพูดหรือลบให้จางลงเพื่อป้องกันภาพที่ไม่สมควร เช่นเดียวกับที่เคยทำกับเรื่องบ้านพักอลเวง และพิมพ์ในหนังสือการ์ตูนว่าตรวจสอบภาพแล้ว แม้ว่าจะทำให้เสียอรรถรสไปบ้างบางฉาก
ในสหรัฐอเมริกา สำนักพิมพ์ Del Rey จัด คุณครูจอมเวท เนกิมะ! ว่าเป็นการ์ตูนที่ไม่เหมาะสมกับเด็กอายุต่ำกว่า 16 ปี
ในเนกิปะ เล่มที่ 11 จะมีการกล่าวถึงการเซนเซอร์การ์ตูนคุณครูจอมเวท เนกิมะ!ในแต่ละประเทศซึ่งมีการกล่าวถึงประเทศไทยที่ใช้อักษรเสียงปิด รวมถึงประเทศอินโดนีเซียที่มีการเขียนภาพแก้ไขตัวงานเลยเช่นกัน
หนังสือการ์ตูน > เล่มลิมิตเต็ดอิดิชั่น

คุณครูจอมเวท เนกิมะ! ฉบับที่ตีพิมพ์โดยสำนักพิมพ์โคดันฉะบางฉบับจะมีรุ่นลิมิตเทดอิดิชั่น (Limited Edition) ซึ่งจะมีสินค้าพิเศษติดมากับตัวหนังสือด้วย
โดยที่จะจำหน่ายในจำนวนจำกัด และมีราคาสูงกว่าฉบับปกติซึ่งเดิมราคา 420 เยน
| ลำดับที่ | ฉบับที่ | วันที่จำหน่าย | จำหน่ายพร้อม |
| --- | --- | --- | --- |
| 1 | 14 | 2006/4 | ปกหนัง มีสกรีนอักษรชื่อเรื่องสีทองที่หน้าปก ราคา 1500 เยน  |
| 2 | 15 | 2006/8 | DVD PROMOTION Negima OVA HARU ปัจจุบันได้จำหน่ายหมดแล้วเนื่องจากจำกัดจริงๆ คือ 5000 เล่ม  |
| 3 | 16 | 2006/10/17 | Negima NoNe!! (ภาพร่างของตัวละครจากอนิเมะภาค เนกิมะ!?) ราคา 980 เยน และ Scipt นักพากย์ของอนิเมะ เนกิมะ!? ตอนแรก พร้อมกับนีโอบัคดิโอ้การ์ด 1 ใบ (การ์ดอาร์เมอร์ของอาซึนะ)  |
| 4 | 19 | 2007/7 | ปกกันน้ำ ลวดลายอาติแฟก ปกพลาสติกลายหนังสืออ่านใจของโนโดกะ พร้อมกับนีโอบัคดิโอ้การ์ด 3 ใบ (การ์ดอาร์เมอร์ของคาซึมิ ,การ์ดเสียของชาช่ามารุ และ เจ้า) ราคา 1000 เยน   |
| 5 | 22 | 2008/4/17 | เข็มกลัด ลาย  "ปีกขาวพิสุทธิ์" สัญลักษณ์ของคลับเนกิมะ ราคา 800 เยน  |
| 6 | 23 | 2008/11/17 | OAD Negima! ALA ALBA ตอนที่ 1 ราคา 3750 เยน  |
| 7 | 24 | 2008/8/11 | OAD Negima! ALA ALBA ตอนที่ 2 ราคา 3750 เยน  |
| 8 | 25 | 2009/2/16 | OAD Negima! ALA ALBA ตอนที่ 3 ราคา 3750 เยน  |
| 9 | 27 | 2009/9 | OAD Negima! Mō Hitotsu no Sekai ตอนที่ 1 ราคา 3750 เยน  |
| 10 | 28 | 2009/11 | OAD Negima! Mō Hitotsu no Sekai ตอนที่ 2 ราคา 3750 เยน  |
| 11 | 29 | 2010/2/16 | OAD Negima! Mō Hitotsu no Sekai ตอนที่ 3 ราคา 3750 เยน |
| 12 | 30 | 2010/5/17 | ปกพิเศษ  OAD Negima! Mō Hitotsu no Sekai ตอนที่ 4 ราคา 3690 เยน  |
| 13 | 31 | 2010/8 | ปกพิเศษ OAD Negima! Mō Hitotsu no Sekai ตอนที่ 5 ราคา 3690 เยน |
| 14 | 32 | 2010/11/17 | ปกพิเศษ ยูเอะ  OAD Negima! Mō Hitotsu no Sekai ตอนที่ 6  3690 เยน  |
| 15 | 33 | 2010/11/17 | ปกพิเศษ  |
| 16 | 34 | 2010/11/17 | ปกพิเศษ  |
| 17 | 35 | 2010/11/17 | ปกพิเศษน |
| 18 | 36 | 2010/11/17 | ปกพิเศษ  |
| 19 | 37 | 2010/11/17 | ปกพิเศษ  |
| 20 | 38 | 2010/11/17 | ปกพิเศษ  |
การ์ตูนโทรทัศน์ พ.ศ. 2548

ภาพยนตร์การ์ตูนเรื่อง คุณครูจอมเวท เนกิมะ! ถูกแพร่ภาพในประเทศญี่ปุ่นครั้งแรกทางสถานโทรทัศน์ทีวีโตเกียวตั้งแต่วันที่ 6 มกราคม ถึงวันที่ 29 มิถุนายน ปี พ.ศ. 2548 โดยมีความยาวทั้งสิ้น 26 ตอน ความยาวตอนละ 25 นาที เนื้อเรื่องส่วนมากดัดแปลงมาจากหนังสือการ์ตูนเล่ม 1 ถึงเล่ม 6 แต่ตอนจบถูกเขียนขึ้นใหม่และแตกต่างกับเนื้อเรื่องที่ยังไม่จบในหนังสือการ์ตูนมาก
การ์ตูนโทรทัศน์ พ.ศ. 2548 > ทีมงาน

กำกับการผลิต
(ตอนที่ 1-13) ผู้กำกับ: นางิสะ มิยาซากิ
(ตอนที่ 14-17) โปรดักชันไดเรคเตอร์: ฮาบาระ โนบุโยชิ
(ตอนที่ 18-26) ชีฟไดเรคเตอร์: ฮาบาระ โนบุโยชิ
โปรดิวเซอร์
(ตอนที่ 1-13) ชินอิจิ อิเคดะ และ ทาคาโทชิ ชิโนะ
(ตอนที่ 14-26) โยสุเกะ โกโรมารุ
บทโทรทัศน์: อิจิโระ โอโคชิ
ออกแบบตัวละคร: ฮัตสึเอะ คาโตะ
ดนตรี：ชินคิชิ มิตสึมุเนะ
แอนิเมชันสตูดิโอ：XEBEC
การ์ตูนโทรทัศน์ พ.ศ. 2548 > ความแตกต่างระหว่างหนังสือการ์ตูนกับการ์ตูนโทรทัศน์

บทสรุปของภาคอนิเมะแตกต่างกับเนื้อเรื่องที่ดำเนินอยู่ในมังงะมาก เนื้อเรื่องในช่วงทัศนศึกษาที่เกียวโตที่ผู้แต่งใช้เวลากว่าครึ่งปีเขียนนั้น ถูกย่อให้เหลือความยาวแค่สองตอนเท่านั้น ฉากวาบหวามและฉากโชว์ชุดชั้นในซึ่งมีอยู่เป็นจำนวนมากในมังงะถูกตัดออกเกือบหมด นอกจากนี้ ยังมีความแตกต่างเล็กๆ น้อยๆ อีกมากมาย อาทิ เนกิมาถึงญี่ปุ่นในเดือนเมษายน 2545 แทนที่จะเป็นเดือนตุลาคม 2545, ย้ายฉากยุทธการชิงจุมพิตซึ่งควรจะอยู่ที่โรงแรมที่พักระหว่างการทัศนศึกษาเกียวโตมาอยู่ที่คฤหาสถ์ร้างในโรงเรียน, ผมของ ฮาเซกาว่า จิซาเมะ ถูกเปลี่ยนจากสีแดงเป็นสีเขียว, มิสะ คากิซากิ จากสีน้ำตาลอ่อนเป็นสีม่วง, อาคาชิ ยูนะ จากสีดำเป็นสีน้ำตาล เป็นต้น
การ์ตูนโทรทัศน์ พ.ศ. 2548 > รายชื่อตอน

ชื่อตอนของ คุณครูจอมเวท เนกิมะ! ขึ้นต้นด้วย "ชั่วโมง" (時間) และนับจำนวนตอนโดยใช้เลขโรมัน ตัวชื่อตอนเองเป็นวลีในภาษาละติน
การ์ตูนโทรทัศน์ พ.ศ. 2548 > เพลงประกอบการ์ตูนโทรทัศน์

เพลงประกอบการ์ตูนโทรทัศน์เรื่อง คุณครูจอมเวท เนกิมะ! มีเพลงเปิดทั้งหมด 6 เวอร์ชัน เพลงปิดสองเพลง และเพลงประจำตัวละครที่จัดจำหน่ายในรูปแบบซีดี
โอวีเอและโอเอดี

ในงาน "เนกิมะ!! พิธีเปิดภาคเรียนของห้อง 3-A แห่งแผนกมัธยมต้นของโรงเรียนมาโฮระ" (ネギま!!良学園中等部3-A 1学期始業式) ซึ่งจ้ดขึ้นเมื่อวันที่ 23 เมษายน 2549 ได้มีการเปิดตัวโอวีเอของ คุณครูจอมเวท เนกิมะ! เรียกกันว่า "ฉบับฤดูใบไม้ผลิ (ฮารุ)" จัดทำโดยทีมงาน SHAFT ผู้สร้างภาพยนตร์การ์ตูนเรื่อง สุคุโยมิ มูนเฟส และ ปานิ โปนิ แดช! ทำให้การออกแบบตัวการ์ตูนแตกต่างกับหนังสือการ์ตูนและภาพยนตร์การ์ตูนชุดแรกข้างต้นมาก โดยโอวีเอนี้มีได้จำหน่ายเป็นของแถมของหนังสือการ์ตูนเล่มที่ 15 ซึ่งวางจำหน่ายในเดือนเมษายน พ.ศ. 2549 แล้วจำหน่ายเป็น ดีวีดี ในวันที่ 25 ตุลาคม พ.ศ. 2549 โดยเนื่อเรื่องเกี่ยวกับการไปพักร้อนของเนกิที่รีสอร์ทของ หัวหน้าห้อง ในเล่มที่ 7
ต่อมา SHAFT ก็ได้ จำหน่าย โอวีเอ "ฉบับฤดูร้อน (นัทสึ)" โดยจำหน่ายแถมมากับหนังสือการ์ตูน และ จำหน่ายเป็น ดีวีดี ในวันที่ 22 พฤศจิกายน พ.ศ. 2549 โดยเนื้อเรื่องเกี่ยวกับคำสาปด้ายสีแดง ที่ โนโดกะ ร่ายไว้โดยไม่ตั้งใจ ทำให้ โนโดกะ ต้องมาผูกด้ายสีแดงกับเนกิ
ในปี พ.ศ. 2551 ทีม SHAFT ยังได้มีการจัดทำอนิเมะภาค 3 เป็นรูปแบบ OAD ในชื่อ "Negima! ALA ALBA" ซึ่งใช้เนื้อหาในช่วงเริ่มตั้งกลุ่ม "คลับเนกิมะ" จนถึงไปเมืองเวทมนตร์ (คาบเรียนที่ 176 ถึง 183 ยกเว้นคาบเรียนที่ 181) มีอยู่ด้วยกัน 3 ตอน
| ลำดับ | ตอนที่ใช้สร้าง | วันที่จำหน่าย | การวางจำหน่าย |
| --- | --- | --- | --- |
| 1 | 176-177 | 12 สิงหาคม 2551 | จำหน่ายพร้อมกับมังงะเล่ม 23 ปกพิเศษ |
| 2 | 178-180 | 17 พฤศจิกายน 2551 | จำหน่ายพร้อมกับมังงะเล่ม 24 ปกพิเศษ |
| 3 | 182-183 | 17 กุมภาพันธ์ 2552 | จำหน่ายพร้อมกับมังงะเล่ม 25 ปกพิเศษ |
ดูเพิ่ม

ตัวละครจากเรื่อง คุณครูจอมเวท เนกิมะ!
เวทมนตร์ในเรื่อง คุณครูจอมเวท เนกิมะ!
รายชื่อตอนในคุณครูจอมเวท เนกิมะ! และเนกิมะ!?
อุปกรณ์และอาร์ติแฟคในเรื่องคุณครูจอมเวท เนกิมะ!
เนกิมะ!?
เมจิกไอเทมในเรี่องคุณครูจอมเวทย์ เนกิมะ!
รายการอ้างอิง

↑  เล่มลิมิตเต็ดอิดิชั่น
↑  http://www.amazon.co.jp/gp/switch-language/product/4063582302/ref=dp_change_lang?ie=UTF8&language=ja_JP
↑  เล่มลิมิตเต็ดอิดิชั่น.2
↑  เล่มลิมิตเต็ดอิดิชั่น.3
↑  เล่มลิมิตเต็ดอิดิชั่น.4
↑  เล่มลิมิตเต็ดอิดิชั่น.5
↑  เล่มลิมิตเต็ดอิดิชั่น.6
↑  เล่มลิมิตเต็ดอิดิชั่น.7
↑  เล่มลิมิตเต็ดอิดิชั่น.8
↑  เล่มลิมิตเต็ดอิดิชั่น.9
↑  เล่มลิมิตเต็ดอิดิชั่น.10
↑  เล่มลิมิตเต็ดอิดิชั่น.11
↑  เล่มลิมิตเต็ดอิดิชั่น.12
↑  เล่มลิมิตเต็ดอิดิชั่น.13
↑  เล่มลิมิตเต็ดอิดิชั่น.14
↑  [ http://www.amazon.co.jp/gp/switch-language/product/4063844870/ref=dp_change_lang?ie=UTF8&language=en_JP / เล่มลิมิตเต็ดอิดิชั่น.15]
↑  [ http://www.amazon.co.jp/gp/switch-language/product/406358352X/ref=dp_change_lang?ie=UTF8&language=en_JP / เล่มลิมิตเต็ดอิดิชั่น.16]
↑  [ http://www.amazon.co.jp/gp/switch-language/product/406384577X/ref=dp_change_lang?ie=UTF8&language=en_JP / เล่มลิมิตเต็ดอิดิชั่น.17]
↑  [ http://www.amazon.co.jp/gp/switch-language/product/4063846261/ref=dp_change_lang?ie=UTF8&language=en_JP / เล่มลิมิตเต็ดอิดิชั่น.18]
↑  [ http://www.amazon.co.jp/gp/switch-language/product/4063846709/ref=dp_change_lang?ie=UTF8&language=en_JP / เล่มลิมิตเต็ดอิดิชั่น.19]
แหล่งข้อมูลอื่น > เว็บไซต์อย่างเป็นทางการ

เว็บไซต์ของ อ. เคน อาคามัตสึ ผู้เขียนเรื่อง คุณครูจอมเวท เนกิมะ! (ญี่ปุ่น)
เว็บไซต์โดยสำนักพิมพ์โคดันฉะผู้ตีพิมพ์คุณครูจอมเวท เนกิมะ! ในรูปแบบหนังสือการ์ตูน เก็บถาวร 2005-11-25 ที่ เวย์แบ็กแมชชีน (ญี่ปุ่น)
เว็บไซต์โดยบริษัทคิง เรคคอร์ด ผู้ผลิตภาพยนตร์การ์ตูนภาค เนกิมะ! (ญี่ปุ่น)
เว็บไซต์ของผลิตภัณฑ์ คุณครูจอมเวท เนกิมะ! และ เนกิมะ!? โดยบริษัทโคนามิ  (ญี่ปุ่น)
เว็บไซต์ของเกมส์ คุณครูจอมเวท เนกิมะ! สำหรับเครื่องเพลย์สเตชัน 2 ภาคแรก โดยบริษัทโคนามิ  (ญี่ปุ่น)
เว็บไซต์ของเกมส์ คุณครูจอมเวท เนกิมะ! สำหรับเครื่องเพลย์สเตชัน 2 ภาคที่สอง โดยบริษัทโคนามิ  (ญี่ปุ่น)
เว็บไซต์ของเกมส์ คุณครูจอมเวท เนกิมะ! สำหรับเครื่องเพลย์สเตชัน 2 ภาคที่สาม โดยบริษัทโคนามิ  (ญี่ปุ่น)
เว็บไซต์ของเกมส์สำหรับเครื่องเกมบอยแอดวานซ์ โดยบริษัทมาร์เวลลัส อินเตอร์แอคทีฟ (ญี่ปุ่น)
เว็บไซต์ของโอเอดีเนกิมะ! เก็บถาวร 2011-04-30 ที่ เวย์แบ็กแมชชีน (ญี่ปุ่น)
แหล่งข้อมูลอื่น > เว็บไซต์ผู้ติดตามผลงาน

Manigister Negi Magi :: Thai Fan Club เก็บถาวร 2008-12-18 ที่ เวย์แบ็กแมชชีน แฟนคลับเนกิมะในประเทศไทย (ไทย)
Latinitas Negimaria เก็บถาวร 2005-09-23 ที่ เวย์แบ็กแมชชีน รวบรวมคำแปลภาษาละตินที่ใช้ในหนังสือการ์ตูนเป็นภาษาอังกฤษ (อังกฤษ)
AquaStar Anime Forums (AQS) เก็บถาวร 2005-09-10 ที่ เวย์แบ็กแมชชีน กระดานสนทนา (อังกฤษ)
Ken Akamatsu Forum เก็บถาวร 2005-09-05 ที่ เวย์แบ็กแมชชีน กระดานสนทนา (อังกฤษ)
Mahora Academy เก็บถาวร 2005-11-30 ที่ เวย์แบ็กแมชชีน กระดานสนทนา (อังกฤษ)
Mahou Sensei of Mahora (อังกฤษ)
| ด ค กคุณครูจอมเวท เนกิมะ! (Negima! Magister Negi Magi) โดย เค็ง อะกะมะสึ |
| --- | --- |
ตั ว ล ะ ค ร ห ลั ก
ม. 3 ห้องเอ: ครูประจำชั้น: เนกิ สปริงฟิลด์   นักเรียน: 1 ไอซากะ ซาโยะ • 2 อาคาชิ ยูนะ • 3 อาซากุระ คาซึมิ • 4 อายาเซะ ยูเอะ • 5 อิซึมิ อาโกะ • 6 โอโคอุจิ อากิระ • 7 คาคิซากิ มิสะ • 8 คากุระซากะ อาซึนะ • 9 คาซึกะ มิโซระ • 10 คาราคุริ ชาช่ามารุ • 11 คุกิมิยะ มาโดกะ • 12 คู เฟย • 13 โคโนเอะ โคโนกะ • 14 ซาโอโตะเมะ ฮารุนะ • 15 ซากุระซากิ เซ็ตซึนะ • 16 ซาซากิ มากิเอะ • 17 ชิอินะ ซากุระโกะ • 18 ทัตซึมิยะ มานะ • 19 เจ้า หลินเฉิง • 20 นางาเซะ คาเอเดะ • 21 นาบะ ชิซุรุ • 22 นารุทากิ ฟูกะ • 23 นารุทากิ ฟุมิกะ • 24 ฮาคาเซะ ซาโตมิ • 25 ฮาเซกาว่า จิซาเมะ • 26 เอวานเจลีน เอ.เค. แม็คโดเวล • 27 มิยาซากิ โนโดกะ • 28 มุราคามิ นัตซึมิ • 29 ยูกิฮิโระ อายากะ • 30 โยทสึบะ ซัตสึกิ • 31 ซาซี่ เรนนีเดย์
โรงเรียนมาโฮระ: ครู: โคโนเอะ โคโนเอมอน • ทาคาฮาตะ ที ทาคามิจิ • มินาโมโตะ ชิซึนะ   อื่น ๆ: ทาคาเนะ ดี. กู๊ดแมน • หุ่นยนต์ทานากะ
ชาวเกียวโต: อินุคามิ โคทาโร่ • โคโนเอะ เอจุน • สึคุโยมิ • อามางาซากิ จิงุสะ
คณะปีกสีชาด: กาโต้ คางุระ แวนเดนเบิร์ก • แจ๊ค รากัน • นากิ สปริงฟิลด์ • อัลโตบิเรโอ้ อีม่า
คณะโลกสัมบูรณ์: โคโยมิ • ชิราเบะ • ดิวนามิส • ทามากิ • โปโยะ เรนนี่เดย์ • เฟต อาเวลลังซ์ • ลูน่า • สึคุโยมิ • โฮมุระ
อื่น ๆ: โกโตกุจิ คาโอรุ • คณะปีกพิสุทธิ์ • คาโม • ชาช่าซีโร่ • ชิกุสะ อามางาซากิ • ซากุระ เมย์ • ติงต๊องเรนเจอร์ • เนคาเนะ สปริงฟิลด์ • ไบโอ ซู (เทวีหน่มน้ม) • วงดีดมะกอกจรวด • สไลม์สามใบเถา • วิลเฮล์ม โยเซฟ ฟอน แฮร์มัน
เ นื้ อ ห า ง า น ห ลั ก รายชื่อของวิเศษ • รายชื่อบท • รายชื่อเวทมนต์ • เรื่องย่อ
ง า น อ นุ พั น ธ์ คุณครูจอมเวท เนกิมะ! (อะนิเมะ) • คุณครูจอมเวท เนกิมะ! (ภาคคนแสดง) • เนกิมะ!? (อะนิเมะ) • เพลง • โอวีเอและโอเอดี
ห ม ว ด ห มู่ • ส ถ า นี
ดีเพ็นด์ออนยู

| "Depend on you"> เพลงโดยอายูมิ ฮามาซากิ.จากอัลบั้มA Song for XX และ A BEST |
| --- | --- |
ด้านเอ: "Depend on you"
ด้านบี: "Two of us"
วางจำหน่าย: 9 ธันวาคม พ.ศ. 2541 (8 ซม.)(ในญี่ปุ่น)  28 กุมภาพันธ์ พ.ศ. 2544 (12 ซม.) (ในญี่ปุ่น)
บันทึกเสียง: พ.ศ. 2541
แนวเพลง: เจ-ป็อป
ความยาว: 14:59 นาที (8 ซม.)   44:41 นาที (12 ซม.)
ค่ายเพลง: เอเว็กซ์ แทร็กซ์
ผู้ประพันธ์เพลง: อายูมิ ฮามาซากิ
โปรดิวเซอร์: แม็กซ์ มัตสึอุระ
ดีเพ็น ออน ยู (ญี่ปุ่น: ディペンド オン ユー; โรมาจิ: Deipendo On Yu; ทับศัพท์: Depend on you) เป็นซิงเกิลที่ 5 ของอายูมิ ฮามาซากิ  วางจำหน่ายเมื่อวันที่ 9 ธันวาคม  พ.ศ. 2541  เปิดตัวสัปดาห์แรกในอันดับที่ 6 ของออริกอนชาร์ตด้วยยอดขาย 37,000 แผ่น  เพลง WHATEVER เป็นเพลงปิดของรายการ "COUNT DOWN TV" ทางช่องทีบีเอส  และเป็นเพลงเปิดของเกม "เธาซันอาร์มส์" ของเครื่องเพลย์สเตชัน  ส่วนหน้าบีของซิงเกิลนี้คือเพลง Two of us ก็เป็นเพลงปิดของเกมเธาซันอาร์มส์เช่นกัน
ซิงเกิล Depend on you ได้ทำขึ้นมาใหม่ในปี พ.ศ. 2544  โดยได้ทำในรูปของซิงเกิลขนาด 12 ซม.  และเพิ่มเพลงรีมิกซ์เข้าไป  โดยเปิดตัวในอันดับที่ 27 ของออริกอนชาร์ต  จึงทำให้ยอดรวมทั้งหมดของซิงเกิลนี้มากกว่า 159,000 แผ่น
รายชื่อเพลง > 8 ซม.

Depend on you
Two of us
Depend on you〜Instrumental〜
รายชื่อเพลง > 12 ซม.

Depend on you "Original Mix"
Two of us "Original Mix"
Depend on you "Dub's electro Remix"
Depend on you "44XL DUB"
Depend on you "BODYGUARD MIX"
Two of us "PPS CONNECTION MIX"
Two of us "touch of mahogany mix
Depend on you "Original Mix -Instrumental-"
การแสดงสด

8 ธันวาคม พ.ศ. 2541 - Utaban - "Depend on you"
11 ธันวาคม พ.ศ. 2541 - Music Station - "Depend on you"
16 ธันวาคม พ.ศ. 2541 - Pocket Music  - "Depend on you"
19 ธันวาคม พ.ศ. 2541 - CDTV - "Depend on you"
21 ธันวาคม พ.ศ. 2541 - Hey! Hey! Hey! Christmas Special - "Depend on you"
24 ธันวาคม พ.ศ. 2541 - Happy Christmas Special - "Depend on you"
25 ธันวาคม พ.ศ. 2541 - Music Station Special Live - "Depend on you" และ "YOU"
30 ธันวาคม พ.ศ. 2541 - Super Live 98 - "Depend on you"
31 ธันวาคม พ.ศ. 2541 - CDTV 1998-1999 Special Live - "Depend on you"
23 มกราคม พ.ศ. 2542 - Pop Jam - "Depend on you"
3 มีนาคม พ.ศ. 2542 - Japan Gold Disc Awards - "Depend on you"
22 ธันวาคม พ.ศ. 2542 - Fresh Live - "Depend on you"
เวอร์ชันยุโรป

ในปี พ.ศ. 2547 ซิงเกิล Depend on you ได้วางจำหน่ายในทวีปยุโรป  โดยซีดีซิงเกิลได้จำหน่ายในประเทศเยอรมนี  ส่วนในต่างประเทศจะอยู่ในรูปของดิจิทัลซิงเกิล
เวอร์ชันยุโรป > รายชื่อเพลง

"Depend on you" (Svenson & Gielen radio edit)
"Depend on you" (DJ Shog radio edit)
"Depend on you" (DJ Shog dub mix)
"Depend on you" (Svenson & Gielen club mix)
"Depend on you" (Svenson & Gielen instrumental mix)
ชาร์ต > 8 ซม.

| วางจำหน่าย | ชาร์ต | อันดับสูงสุด | ยอดขายสัปดาห์แรก | ยอดขายรวม | อยู่ในชาร์ต |
| --- | --- | --- | --- | --- | --- |
| 9 ธันวาคม พ.ศ. 2541 | Oricon Daily Singles Chart | #6 |  |  |  |
| 9 ธันวาคม พ.ศ. 2541 | Oricon Weekly Singles Chart | #6 | 37,000 | 131,000 | 8 สัปดาห์ |
| 9 ธันวาคม พ.ศ. 2541 | Oricon Yearly Singles Chart |  |  |  |  |
ชาร์ต > 12 ซม.

| วางจำหน่าย | ชาร์ต | อันดับสูงสุด | ยอดขายสัปดาห์แรก | ยอดขายรวม | อยู่ในชาร์ต |
| --- | --- | --- | --- | --- | --- |
| 28 กุมภาพันธ์ พ.ศ. 2544 | Oricon Daily Singles Chart | #27 |  |  |  |
| 28 กุมภาพันธ์ พ.ศ. 2544 | Oricon Weekly Singles Chart | #27 | 21,000 | 28,000 | 3 สัปดาห์ |
| 28 กุมภาพันธ์ พ.ศ. 2544 | Oricon Yearly Singles Chart |  |  |  |  |
แหล่งข้อมูลอื่น

ข้อมูลของเอเว็กซ์ แทร็กซ์ เก็บถาวร 2006-02-11 ที่ เวย์แบ็กแมชชีน
ข้อมูลของออริกอน
| ด ค กอายูมิ ฮามาซากิ |
| --- | --- |
อัลบั้มเพลง:  A Song for ××  LOVEppears  Duty  I am...  RAINBOW  MY STORY  (miss) understood  Secret  Guilty  NEXT LEVEL  Rock'n'Roll Circus  Love songs 
ซิงเกิล:  "Nothing from Nothing"  "Poker face"  "You"}  "Trust"  "For My Dear..."  "Depend on you"  "WHATEVER"  "Love ~Destiny~"  "TO BE"  "Boys & Girls"  "A"  "Appears"  "Kanariya"  "Fly high"  "Vogue"  "Far Away"  "Seasons"  "Surreal"  "AUDIENCE"  "M"  "Evolution"  "NEVER EVER"  "Endless sorrow"  "UNITE!"  "Dearest"  "A song is born"  "Daybreak"  "Free & Easy"  "H"  "Voyage"  "&"  "Forgiveness"  "No way to say"  "Moments"  "INSPIRE"  "Carols"  "STEP you / is this LOVE?"  "fairyland c/w alterna"  "HEAVEN"  "Bold & Delicious / Pride"  "Startin' / Born To Be..."  "BLUE BIRD"  "Glitter / fated"  "Talkin' 2 myself"  "Together When..."  "Mirrorcle World"  "Days / GREEN"  "Rule / Sparkle"  "Sunrise / Sunset ~LOVE is ALL~"  "You were... / BALLAD"  "MOON / blossom"  "crossroad"  "L" 
ดูเพิ่มเติม:  อัลบั้มรวมเพลงและมินิอัลบั้ม  อัลบั้มรีมิกซ์  บันทึกการแสดงสด
ท่าอากาศยานนานาชาติทรายัน วูยา ตีมีชออารา

ท่าอากาศยานนานาชาติ "ทรายัน วูยา" ตีมีชออารา (โรมาเนีย: Aeroportul Internațional „Traian Vuia” Timișoara; (IATA: TSR, ICAO: LRTR)) เป็นท่าอากาศยานนานาชาติที่ให้บริการนครตีมีชออารา ประเทศโรมาเนีย ในภูมิภาคทางประวัติศาสตร์บานัต ชื่อของท่าอากาศยานนั้นตั้งตามทรายัน วูยา ผู้ริเริ่มด้านการบินในโรมาเนียและชาวตีมิช ท่าอากาศยานนี้มีการใช้บริการมากที่สุดอันดับสี่ของประเทศ และเป็นศูนย์กลางสำคัญสำหรับการขนส่งทางอากาศในภูมิภาคเวสต์ของโรมาเนียกับเขตยูโรดานูย-ครีช-มูเรช-ทีซา
ท่าอากาศยานตีมีชออาคาเป็นหนึ่งในสี่ท่าอากาศยานในประเทศที่มีรันเวย์ยาวกว่า 3 กิโลเมตร โดยอีกสามที่ได้แก่อ็องรี กออันเดอ บูคาเรสต์, เอาเริล วลาอีกู บูคาเรสต์ และมีฮาอิล คอเกิลนีเกอานู กอนซตันซา ท่าอากาศยานเป็นฐานการบินหนึ่งของวิซแอร์และตารอม รวมถึงใช้งานเป็นท่าอากาศยานสำรองสำหรับนีกอลา เตสลา เบลเกรด (BEG) ในประเทศเซอร์เบีย, อ็องรี กออันเดอ บูคาเรสต์ (OTP) ในประเทศโรมาเนีย และ เฟเรงซ์ ลีสท์ บูดาเปสต์ (BUD) ในประเทศฮังการี
ชื่อ

เมื่อเริ่มก่อตั้ว ท่าอากาศยานใช้ชื่อว่า ท่าอากาศยานคอมมูนตีมีชออารา (Timișoara Communal Airport) ต่อมาในสมัยคอมมิวนิสต์เปลี่ยนชื่อเป็น ท่าอากาศยานกียาร์มาตา (Giarmata Airport) ตามชื่อหมู่บ้านที่อยู่ติดกัน และชื่อปัจจุบันตามนักบินรุ่นบุกเบิกชาวตีมิช ทรายัน วูยา ในวันที่ 6 กุมภาพันธ์ 2003